CELEX: 62007TN0312
Language: da
Date: 2007-07-24 00:00:00
Title: Sag T-312/07: Sag anlagt den 24. juli 2007 — Dimos Peramatos mod Kommissionen

24.11.2007   
            
            
               DA
            
            
               Den Europæiske Unions Tidende
            
            
               C 283/29
            
         Sag anlagt den 24. juli 2007 — Dimos Peramatos mod Kommissionen
   (Sag T-312/07)
   (2007/C 283/53)
   Processprog: græsk
   Parter
   
      Sagsøger: Dimos Peramatos (Perama, Grækenland) (ved advokaterne G. Gerapetritis og P. Petropoulos)
   
      Sagsøgt: Kommissionen for De Europæiske Fællesskaber
   Sagsøgerens påstande
   
               —
            
            
               Den anfægtede afgørelse annulleres, således at der ikke består nogen forpligtelse for sagsøgeren til at tilbagebetale de beløb, der blev udbetalt kommunen i forbindelse med projektet LIFE97/ENV/GR/000380, eller subsidiært ændres den anfægtede afgørelse således, at kommunen pålægges at betale 93 795,32 EUR, hvilket beløb udgør de regnskabsmæssigt ukorrekt afholdte omkostninger, hvilket Kommissionen selv har erkendt.
            
         
               —
            
            
               Kommissionen for De Europæiske Fællesskaber tilpligtes at betale sagens omkostninger og advokathonorarer.
            
         Søgsmålsgrunde og væsentligste argumenter
   I denne sag er der nedlagt påstand om annullation af Kommissionens afgørelse af 7. december 2005 vedrørende påkrav nr. 3240504536, som blev retsligt forkyndt for kommunen Perama den 17. maj 2007 med henblik på opfyldelse, og som med henblik på tilbagebetaling af de beløb, som Kommissionen havde udbetalt i forbindelse med støtten ydet kommunen Perama i henhold til Kommissionens beslutning K(97)/1997/29 endelig udg.
   Sagsøgeren gør gældende, at der foreligger en faktisk vildfarelse og en fejlfortolkning af Kommissionens beslutning. Sagsøgeren har navnlig anført, at dens forpligtelse udelukkende bestod i plantning af træer og under ingen omstændigheder i at holde træerne i live, og at deres eventuelle efterfølgende destruktion under ingen omstændigheder kan tilregnes kommunen. Kommunens retlige forpligtelse blev derfor opfyldt ved færdiggørelsen af dens opgave, hvorfor der ikke kan kræves tilbagebetaling af beløb, medmindre den fremlagte attestation ikke opfylder de i den anfægtede beslutning fastsatte støttebetingelser.
   Sagsøgeren gør endvidere gældende, at den anfægtede afgørelse strider mod princippet om, at fællesskabsinstitutionernes retsakter skal begrundes, samt mod princippet om beskyttelse af den berettigede forventning.